Hierdie boek bestaan uit foto's met kort aantekeninge oor die platdak volksboukuns in die Karoo. Geneem in die 1950s, toon hulle geboue en ongerepte dorpstonele waarvan heelwat in die loop van die laaste halfeeu ingrypend verander het. Alhoewel veranderinge noodwendig en onomkeerbaar is, gaan dit ongelukkig te dikwels met agteruitgang van die ongewing gepaard. Afgesien van die blote plesier om hierdie tonele te herroep, mag hierdie boek tog bydra tot 'n bewuswording van die eenvoudige skoonheid wat verlore is, en tot 'n wil om dit te herwin.